**Ministru kabineta noteikumu projektu**

**par Valsts kultūras pieminekļu aizsardzības inspekcijas nosaukuma maiņu**

**sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekti par Valsts kultūras pieminekļu aizsardzības inspekcijas nosaukuma maiņu sagatavoti, lai aizstātu iestādes iepriekšējo nosaukumu ,,Valsts kultūras pieminekļu aizsardzības inspekcija” ar šobrīd aktuālo nosaukumu ,,Nacionālā kultūras mantojuma pārvalde” visos spēkā esošajos Ministru kabineta noteikumos, kuros ir minēts Valsts kultūras pieminekļu aizsardzības inspekcijas nosaukums. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekti par Valsts kultūras pieminekļu aizsardzības inspekcijas nosaukuma maiņu sagatavoti, pamatojoties uz 2018.gada 17.maija likumu ,,Grozījumi likumā ,,Par kultūras pieminekļu aizsardzību””, kas stājās spēkā 2018.gada 13.jūnijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018.gada 13.jūnijā stājās spēkā 2018.gada 17.maija likums ,,Grozījumi likumā ,,Par kultūras pieminekļu aizsardzību””, kas paredz iestādes nosaukuma maiņu no ,,Valsts kultūras pieminekļu aizsardzības inspekcija” uz ,,Nacionālā kultūras mantojuma pārvalde”.  Uz šo brīdi spēkā esošajos Ministru kabineta noteikumos vēl ir norādīts Nacionālās kultūras mantojuma pārvaldes iepriekšējais nosaukums ,,Valsts kultūras pieminekļu aizsardzības inspekcija”. Ministru kabineta noteikumu projekti par Valsts kultūras pieminekļu aizsardzības inspekcijas nosaukuma maiņu paredz nodrošināt likumam ,,Par kultūras pieminekļu aizsardzību” atbilstošu atbildīgās iestādes – Nacionālās kultūras mantojuma pārvaldes nosaukumu spēkā esošajos Ministru kabineta noteikumos, kuros ir minēts Valsts kultūras pieminekļu aizsardzības inspekcijas nosaukums. Ņemot vērā minēto, pamatojoties uz Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 11.1 un 11.2 punktu, nepieciešams veikt attiecīgus precizējošus grozījumus Ministru kabineta noteikumos, mainot iestādes nosaukumu no „Valsts kultūras pieminekļu aizsardzības inspekcija” uz „Nacionālā kultūras mantojuma pārvalde”, šim nolūkam izveidojot apvienoto anotāciju.  Nosaukuma maiņa paredzēta šādos normatīvajos aktos:   1. Ministru kabineta 2003.gada 16.septembra noteikumos Nr.526 „Nelikumīgi izvesto mākslas un antikvāro priekšmetu atdošanas kārtība” (Latvijas Vēstnesis, 2003, 129.nr.; 2013, 218.nr.; 2015, 198.nr.); 2. Ministru kabineta 1999.gada 19.janvāra noteikumos Nr.20 „Dzīvojamās mājas privatizācijai nepieciešamo dokumentu sagatavošanas noteikumi” (Latvijas Vēstnesis, 1999, 17/18.nr.; 2004, 85.nr.; 2009, 69.nr.; 2009, 116.nr.; 2013, 192.nr.; 2015, 178.nr.); 3. Ministru kabineta 2006.gada 10.janvāra noteikumos Nr.24 „Doma baznīcas un klostera ansambļa aizsardzības noteikumi” (Latvijas Vēstnesis, 2006, 8.nr.); 4. Ministru kabineta 2013.gada 5.marta noteikumos Nr.123 „Noteikumi par parku un mežaparku izveidošanu mežā un to apsaimniekošanu” (Latvijas Vēstnesis, 2013, 51.nr.); 5. Ministru kabineta 2004.gada 8.marta noteikumos Nr.127 ,,Rīgas vēsturiskā centra saglabāšanas un aizsardzības noteikumi” (Latvijas Vēstnesis, 2004, 39.nr.; 2005, 98.nr.; 2008, 14.nr.; 2011, 126.nr.; 2015, 147.nr.; 2018, 101.nr.); 6. Ministru kabineta 1996.gada 20.jūnija noteikumos Nr.235 „Īpaši aizsargājamās kultūrvēsturiskās teritorijas ,,Abavas ieleja” nolikums” (Latvijas Vēstnesis, 1996, 115.nr.; 2002, 10.nr.; 2009, 97.nr.); 7. Ministru kabineta 2003.gada 15.jūlija noteikumos Nr.392 „Kultūras pieminekļu aizsargjoslas (aizsardzības zonas) noteikšanas metodika” (Latvijas Vēstnesis, 2003, 106.nr.); 8. Ministru kabineta 1998.gada 29.decembra noteikumos Nr.502 „Aizsargjoslu ap kapsētām noteikšanas metodika” (Latvijas Vēstnesis, 1999, 1.nr.; 2001, 138.nr.; 2008, 45.nr.; 2009, 146.nr.); 9. Ministru kabineta 2016.gada 2.augusta noteikumos Nr.505 „Zemes ierīcības projekta izstrādes noteikumi” (Latvijas Vēstnesis, 2016, 149.nr.); 10. Ministru kabineta 2003.gada 21.oktobra noteikumos Nr.582 „Rīgas vēsturiskā centra saglabāšanas un attīstības padomes nolikums” (Latvijas Vēstnesis, 2003, 150.nr.); 11. Ministru kabineta 2014.gada 28.oktobra noteikumos Nr.664 „Īpaši aizsargājamā kultūras pieminekļa – Turaidas muzejrezervāta – aizsardzības kārtība” (Latvijas Vēstnesis, 2014, 219.nr.); 12. Ministru kabineta 2016.gada 1.novembra noteikumos Nr.708 „Noteikumi par valsts nodevu par kultūras pieminekļu, tajā skaitā valstij piederošo senlietu, pagaidu izvešanu un mākslas un antikvāro priekšmetu pilnīgu izvešanu un pagaidu izvešanu no Latvijas” (Latvijas Vēstnesis, 2016, 218.nr.); 13. Ministru kabineta 2016.gada 20.decembra noteikumos Nr.846 „Noteikumi par kultūras pieminekļu, tajā skaitā valstij piederošo senlietu, mākslas un antikvāro priekšmetu izvešanu no Latvijas un ievešanu Latvijā” (Latvijas Vēstnesis, 2016, 251.nr.); 14. Ministru kabineta 2010.gada 21.decembra noteikumos Nr.1171 „Noteikumi par Latvijas ūdeņu izmantošanas kārtību un kuģošanas režīmu tajos” (Latvijas Vēstnesis, 2011, 3., 127.nr.; 2012, 19.nr.; 2016, 44., 129.nr.); 15. Ministru kabineta 2004.gada 9.novembra noteikumos Nr.916 „Valsts kultūras pieminekļu aizsardzības inspekcijas nolikums” (Latvijas Vēstnesis, 2004, 180.nr.; 2011, 143.nr.); 16. Ministru kabineta 2011.gada 5.jūlija noteikumos Nr.534 „Noteikumi par valsts nozīmes kultūras pieminekļu pirmpirkuma tiesību izmantošanas kārtību un termiņiem” (Latvijas Vēstnesis, 2011, 109.nr.); 17. Ministru kabineta 2002.gada 1.oktobra noteikumos Nr.440 „Noteikumi par Latvijas Republikas valdības un Amerikas Savienoto Valstu valdības līgumu par noteiktu kultūras mantojuma objektu aizsardzību un saglabāšanu” (Latvijas Vēstnesis, 2002, 143.nr.). |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālā kultūras mantojuma pārvalde. |
| 4. | Cita informācija | Ņemot vērā, ka Ministru kabineta 2003.gada 26.augusta noteikumos Nr.474 „Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu” (izsludināts Valsts sekretāru 2018.gada 18.janvāra sanāksmē (prot. Nr.3 13.§) (VSS-38)) un Ministru kabineta 2003.gada 26.augusta noteikumos Nr.473 „Kārtība, kādā kultūras pieminekļi iekļaujami valsts aizsargājamo kultūras pieminekļu sarakstā un izslēdzami no valsts aizsargājamo kultūras pieminekļu saraksta” paredzēts grozīt normatīvā akta regulējumu pēc būtības, grozījumi šajos noteikumus sakarā ar iestādes nosaukuma maiņu no ,,Valsts kultūras pieminekļu aizsardzības inspekcija” uz ,,Nacionālā kultūras mantojuma pārvalde” tiks veikti vienlaikus ar citiem grozījumiem. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attieksies uz visām institūcijām un personām, kas sadarbojas ar Nacionālo kultūras mantojuma pārvaldi vai tajā vēršas, bet Ministru kabineta noteikumu projekti par Valsts kultūras pieminekļu aizsardzības inspekcijas nosaukuma maiņu nemaina esošo tiesisko regulējumu pēc būtības. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Nacionālā kultūras mantojuma pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Dudareva 67229400

[Marija.Dudareva@mantojums.lv](mailto:Marija.Dudareva@mantojums.lv)